વર્ષ 2010ની આસપાસ જ્યારે પોલીસમાં સાયબર સિક્યુરિટીમાં સેવા આપવાની શરૂઆત કરનારા જયએ જણાવ્યું હતું કે, ત્યારથી પોલીસને સાયબર સિક્યુરિટીના સેમિનારોની સાથે સાથે ઘણા કેસમાં મદદ પણ કરી હતી. સુરતમાં ધમધમી રહેલા ઓનલાઈન સેક્સ એસ્કોર્ટના નેટવર્કને ઝડપી પાડવામાં પોલીસે તેમની મદદ માંગી હતી. અને ગણતરીના સમયમાં જ પોલીસને નેટવર્ક ચલાવનારના આઈપી એડ્રેસથી લઈને એડમીન સુધી પહોંચવામાં મદદ કરી હતી. એટીએમ ફ્રોડ હોય કે અન્ય કેસમાં પોલીસ પાસેથી એક રૂપિયો લીધા વગર સહાયતા કરીને શક્ય તેટલી મદદ કરી હોવાથી પોલીસ બેડા દ્વારા પણ ઘણીવાર સન્માન કરવામાં આવ્યાં છે.